Diari Oficial de la Generalitat Valenciana


Sumari del DOGV 7262, del 28-04-2014 (2014/3605)

Notificació de la sentència dictada en el juí verbal número 700/2012.
---------------------------------------------------------------------

### Dades del document

Número de DOGV
:   7262

Data del DOGV
:   28-04-2014

Secció del DOGV
:   IV. ADMINISTRACIÓ DE JUSTÍCIA

Número del document
:   2014/3605


Organisme emissor
:   Jutjat de Primera Instància Número 2 de Benidorm

Tipus de document
:   Edicte

Notificació de la sentència dictada en el juí verbal número 700/2012. [2014/3605]  
En el procediment verbal número 700/2012, seguit a instàncies de la Comunitat de Propietaris de l'Edifici Jardín de Benidorm II contra VirgisšS 2007, SLU, s'ha dictat sentència, l'encapçalament i dispositiva de la qual són els següents:   
  
«Sentència número 71/2013  
Benidorm, 5 de març de 2013  
José Francisco Bernal Alcover, magistrat jutge titular del Jutjat de Primera Instància número 2 de Benidorm i partit, he vist estes actuacions de juí verbal número 700/2012, seguides a instàncies de la demandant Comunitat de Propietaris de l'Edifici Jardín de Benidorm II, representada pel procurador dels tribunals Jaime Lloret Sebastián i assistida pel lletrat Vicente Senabre Segrelles, contra la demandada VirgisšS 2007, SLU, en situació processal de rebel·lia; sobre la reclamació d'una quantitat.  
  
Dispositiva  
Estime íntegrament la demanda formulada pel procurador dels tribunals Jaime Lloret Sebastián, en nom i representació processal de la Comunitat de Propietaris de l'Edifici Jardín de Benidorm II, contra la demandada VirgisšS 2007, SLU, i:  
a) Condemne la demandada VirgisšS 2007, SLU, al pagament a l'actora, Comunitat de Propietaris de l'Edifici Jardín de Benidorm II, de la suma, reclamada com a principal en este procediment, de 4.079,16 euros.  
b) Condemne la demandada VirgisšS 2007, SLU, al pagament a l'actora, Comunitat de Propietaris de l'Edifici Jardín de Benidorm II, dels interessos legals corresponents a la dita suma, produïts des de la data d'interpel·lació judicial (05.04.2012) fins a la data de la present resolució, així com els interessos legals per mora processal de l'article 576 de la Llei d'Enjudiciament Civil, produïts des de la data de la present resolució fins a la data en què se li faça sencer i complit pagament a l'actora de la suma objecte de condemna com a principal.  
  
c) Condemne la demandada VirgisšS 2007, SLU, al pagament de totes les costes processals produïdes en este procediment.  
Notifiqueu esta resolució a les parts, i feu-los saber que no és ferma i que en contra es pot interposar un recurs d'apel·lació, davant d'este jutjat, en el termini de 20 dies comptats des de l'endemà de la notificació, on cal exposar les al·legacions en què es base la impugnació, a més d'esmentar la resolució contra la qual s'apel·la i les decisions que s'impugnen, perquè en prenga coneixement posteriorment l'Audiència Provincial d'Alacant.»  
  
I atés que el demandat, VirgisšS 2007, SLU, es troba en parador desconegut, expedisc este edicte a fi que li valga de notificació de forma deguda.  
  
Benidorm, 31 de març de 2014.- La secretària judicial: María Engracia Román Ivorra.